La presidenta del Consell Agrari presenta als membres del Consell Sectorial les actuacions previstes i les realitzades
11 de març 2020

![Imagen 1](/media/zxnoquju/67-gloria-parra-4-_cuerpo.jpg)

La regidora i presidenta del Consell Local Agrari, Gloria Parra, s'ha reunit este matí amb els membres del Consell Sectorial Agrari per a traslladar-los les propostes d'obres de repavimentació dels camins rurals que s'estan preparant amb criteris tècnics, conéixer en quina mesura els satisfà i rebre els suggeriments que ells com a usuaris dels camins rurals puguen fer arribar al departament. Parra ha declarat que des que va assumir el càrrec de presidenta «**també vaig assumir el compromís de convocar el Consell Sectorial ja que és un òrgan en què es veuen representats la major part d'agricultors i així comptar amb ells per a prendre decisions importants en el ​Consell Local Agrari**».

D'entre totes les obres proposades, la regidora ha destacat la que es durà a terme en el camí de Gausa ja que no serà una actuació aïllada sinó que portarà a formigonar tot el camí perquè puga suportar tots els arrossegaments sempre que hi haja un episodi de pluges. En total, les obres que per criteris tècnics es proposen realitzar, ascendixen a 271 356 euros d'inversió, entre les quals es troben l'asfaltat dels camins de Tres Eres, Romeu, Bonilles, Capellaes/Escales, el tram que unix els camins de Palmosa i Armengols, l'Alqueria dels Armengols/Olivera de Felip i el camí que unix el camí Vell de Terol amb Algepsar.

  

![](/media/qpwnungf/67-img_3010_cuerpo.jpg)  
_Fotografia d'arxiu del Consell Aessor_  
  

D'altra banda, la regidora i presidenta, ha informat de totes les actuacions que es van realitzar en 2019, com són la pavimentació dels camins Palmosa, Vorajunta, Aixebe, Clot de Fita i Pla del Bou per valor de 163 951 euros; les obres de repavimentació i pegats dels camins Racó de Matoses, Marjals, Pla del Bou, d’Uixò i Molins per un valor de 67 767 euros; les obres de repavimentación del camí Racó de Gausa i d' El Cau amb un pressupost de 10 503 euros, o el servici de retirada d'arrossegaments i neteja de séquia en el camí de la Victòria i en el de Gausa per un valor de 3 403 euros.

Així mateix, es van rebre diverses subvencions del SEPE durant l'any passat amb què es van contractar 78 persones per a fer treballs de desbrossament i neteja de la xarxa de camins de les partides de Montíber, Gausa, les marjals d'Almenara i del Moro, així com en els camins dels Rolls, Tres Barrancs i camí Vell de Terol. Estes subvencions van sumar un total de 221 329 euros.

Al final del Consell, la regidora ha fet una valoració positiva de la trobada ja que «**és un òrgan que es manté viu i que es continuarà mantenint així i amb el qual podem tindre i mantindre un diàleg obert entre els agricultors i el Consell Local Agrari perquè, malgrat que encara no està dotat dels mitjans suficients, puga ser molt més eficaç perquè escolta de primera mà quines són les necessitats dels agricultors del municipi**».

*   [](http://www.facebook.com/sharer.php?u=https://aytosagunto.es/va/actualitat/la-presidenta-del-consell-agrari-presenta-als-membres-del-consell-sectorial-les-actuacions-previstes-i-les-realitzades/ "Facebook")
*   [](http://twitter.com/share?url=https://aytosagunto.es/va/actualitat/la-presidenta-del-consell-agrari-presenta-als-membres-del-consell-sectorial-les-actuacions-previstes-i-les-realitzades/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-presidenta-del-consell-agrari-presenta-als-membres-del-consell-sectorial-les-actuacions-previstes-i-les-realitzades/ "Linked In")
*   [](mailto:?body=https://aytosagunto.es/va/actualitat/la-presidenta-del-consell-agrari-presenta-als-membres-del-consell-sectorial-les-actuacions-previstes-i-les-realitzades/)